הנרי ריידר הגרד

שמאל|ממוזער|הנרי ריידר הגרד
**[[סר]] הנרי ריידר הגרד** (באנגלית: **Sir Henry Rider Haggard**; 22 ביוני 1856 – 14 במאי 1925) היה סופר בריטי הידוע בעיקר בשל ספריו העוסקים באפריקה דוגמת הספר מכרות המלך שלמה.

## ביוגרפיה
הגרד נולד באחוזת משפחתו שבנורפוק, אנגליה, בן למשפחת אצולה רבת נכסים. חינוכו הראשון ניתן לו על ידי אחותו הגדולה, ולאחר מכן נשלח ללמוד בבית ספר עממי בלונדון ובפנימייה.

לאחר שסיים את השכלתו התיכונית בלונדון, ניגש למבחני הקבלה של משרד החוץ הבריטי ועבר אותם. בשנת 1876 נשלח לדרום אפריקה למלא את תפקיד מנהל משק הבית של המשנה למושל מושבת נטאל.

הגרד בילה כארבע שנים באפריקה ומילא שורה של תפקידים, ביניהם מזכיר המושל, רשם בית הדין, בלדר ושליח. במהלך שהותו באפריקה הרבה לתור ולטייל בשטחי הפרא שלה, הסתובב בקרב תושביה המקוריים, ולמד חלק משפות, אגדות ומנהגי הילידים באזורים אותם חקר. הוא העלה את רשמיו על הכתב, ומאוחר יותר בחייו השתמש בהם כרקע לספריו.

הגרד חזר לאנגליה, שם, ב-1880, נישא למריאנה לואיזה מרגיטסון (Margitson), עמה חזר לאפריקה למשך כשנתיים. מנישואיו נולד לו ב-1881 בן, אשר מת בגיל 10 מחצבת. בהמשך נולדו לזוג שלוש בנות אשר הצעירה שבהן, ליליאס ריידר הגרד, הפכה לימים לסופרת אף היא. ב-1882 חזר לבריטניה, למד משפטים, והפך לעורך דין.

בגיל 30 החל בקריירה ספרותית, והחל לכתוב סיפורים המיועדים למבוגרים, אולם ספריו נכשלו, והוא החליט לנטוש את הכתיבה, ולהתמקד בעריכת דין.

בחורף של שנת 1885 ניהל הגרד ויכוח עם אחיו הבכור על הספר אי המטמון, וטען שהוא יכול לכתוב ספר שיגיע לרמות של מחברו רוברט לואיס סטיבנסון, שני האחים התערבו על כך, והנרי החל בכתיבת הספר שלימים יהפוך לאחד מספרי ההרפתקאות המפורסמים בעולם, מכרות המלך שלמה.

הספר הציג את קורותיו של ההרפתקן אלן קווטרמיין (Quatermain) ביבשת אפריקה. הגרד שילב לתוך הספר את רשמיו מאפריקה, ואת תיאור נופי אפריקה וחיי ילדיה, שהכיר מניסיון אישי, יחד עם עלילה דמיונית שסבבה על חיפושי אלן אחרי אחיו האובד, ומכרות שלמה האגדיים.

בנובמבר של שנת 1885 יצא לאור הספר וזכה להצלחה מידית. רק בשנתו הראשונה נמכרו יותר מ-30,000 עותקים של הספר, ובמשך הזמן הוא תורגם לכ-50 שפות. הספר הומחז והוסרט.
הגרד עצמו הרוויח 100,000 לירות שטרלינג כשכר ותמלוגים על הספר, כאשר שווייה של הלירה דאז גדול בערך פי 100 מזה של ימינו (2022).

לאחר כתיבת מכרות המלך שלמה המשיך הגרד בכתיבת ספרי הרפתקאות, וכתב כ-40 ספרים נוספים באותו סגנון, כולל ספר המשך ל"מכרות המלך שלמה", "אלן קווטרמיין" שיצא לאור בשנת 1887.

בנוסף לקריירה הספרותית שלו, פעל הגרד גם בתור מדינאי, ונשלח מדי פעם כשליח של ממשלת בריטניה למדינות זרות, בהן ארץ ישראל. הגרד נטל חלק פעיל בעיצוב המדינות החקלאית של בריטניה.

בשנת 1912 זכה לתואר אבירות. בשנת 1919 הוענק לו תואר אביר מפקד במסדר האימפריה הבריטית (KBE).

בנוסף לספרי ההרפתקאות שלו כתב הגרד מאמרים רבים בנושאי מדיניות בריטניה וכלכלה, וכן חיבר ספרי עיון ומסות.

הנרי רידר הגרד מת באחוזתו שבאנגליה ב-14 במאי 1925.

## ספרים (רשימה חלקית)

### ספרי סדרת אלן קווטרמיין הצייד והחוקר
* ***King Solomon's Mines*** ***1885*** 
* "מכרות המלך שלמה", 1885, תורגם לעברית על ידי מנחם זלמן וולפובסקי,הוצאת שטיבל תרצ"ד,1934
* תרגום שני :
* מרדכי גלדמן,צייר הנריק הכטקופף,סדרת "מצפן, הוצאת מסדה,1971
* תרגום שלישי :
* שרגא גפני,ספרי שלגי,1979
* תרגום רביעי :
* אוריאל אופק, ספרי כתרי, הוצאת כתר 1987.
* תרגום חמישי :
* עמיחי הדרי,קרית גת, הוצאת קוראים,2007
* תרגום שישי :
* יהודה אטלס.הוצאת אוקיינוס,2012.
* *Allan Quatermain,1887* 
* "אלן קווטרמיין", 1887, תורגם לעברית על ידי רפאל בר-דן הוצאת יהושע צ'צ'יק, תש"ח
* ובמהדורה שניה עם שם מתרגם שונה :רפאל צ'יצ'יק אלגד, הוצאת כתר,1988.
**Allan's Wife and Other Tales,1889* 
*בין חיות טרף: מספורי ציד ביערות אפריקה,תרגם אברהם אבן שושן,ירושלים הוצאת סדרת "עולם ומלואו - מדע לילדים "עבר,1942.
*פורסם במקור כסיפור בהמשכים "סיפורי ציד ביערות אפריקה " בכתב העת "עיתוננו " בראשית שנות השלושים
* *The Holy Flower* *,1915* 
*הפרח הקדוש", תורגם לעברית על ידי ג. בן חנה (גדליהו אמיתיח),,תל אביב: יזרעאל; תשי"ב-1951
****Nada the Lily*** ***1892*** 
*תקציר: סיפור היסטורי על מלך הזולו צ'אקה,ועל ידידו של אלן קווטרמיין,לוחם שחור.
*"האחים הזאבים: ספור מחיי הכושים באפריקה הדרומית", תורגם לעברית על ידי ג. בן חנה (גדליהו אמיתי)תל אביב: יזרעאל; תש"י,1950

### סיפורים על ארצות אבודות.
****She:*** ***A History of Adventure*** ***,1887*** 
* "היא", או, זו שיש לשמוע בקולה: סיפור, תורגם לעברית על ידי יצחק לבנון,ציורים זיוה קרונזון,רמת גן,מסדה,1969
* תרגום שני :
* היא: היסטוריה של הרפתקאה.תירגם בן - ציון הרמן, הוד השרון: אסטרולוג,2012
**The People of the Mist,1894* 
*"אנשי הערפל" (1896) תורגם לעברית על ידי מירון אוריאל,מבחר ספרות העולם לנוער הוצאת מ. מזרחי,1963.
**[https://www.gutenberg.org/cache/epub/2602/pg2602.txt Queen Sheba's Ring,1910]*
"טבעת מלכת שבא", 1910, תורגם לעברית על ידי ג. אריוך,הוצאת כתר,1979.

### רומנים היסטוריים
* ***Queen of the Dawn***,1925 
* סיפור על מצרים העתיקה.
* "אילת השחר", 1887, תורגם על ידי פ. ספירחן,איירה בינה גבירץ-שטקליס,הוצאת יוסף שרברק, תש"ט 1949
**Cleopatra,1889* 
*סיפור על המלכה המצרית המפורסמת.
* "קלאופטרה", הוצאת ספיח,תשכ"ג,1963.
* ***Montezuma's Daughter,1893''' ''
* תרגום ראשון :
* "[[בת מונטסומה]]",תורגם לעברית על ידי [[מנחם זלמן וולפובסקי]],הוצאת מצפה,תל אביב,1935.
* תרגום שני:
* תרגום דליה למדני,איורים הוקווי קאולס,ספרי כצרי,הוצאת כתר,1975
* תרגום שלישי :
* בינה אופק,הוצאת עופרים,1998
* תרגום רביעי:
* הסיפורים היפים ביותר בעולם: מיטב סיפורי מופת קלאסיים,בעיבוד משה יהלום סדרת "פניני ספרות יפה 2",הוצאת "דור",2001,
* תרגום חמישי :
* עמיחי הדרי,הוצאת קוראים,2006
* [https://www.gutenberg.org/cache/epub/3813/pg3813.txt ***The Lady of Blossholme**',1909]
* תקציר: סיפור המתרחש בימי המלך הנרי השמיני.
* הקרב על הטירה,בתרגום ג.בן חנה (גדליהו אמיתי) הוצאת ש.שרברק, 1963
* המכשפות מבלוסהולם :תרגום גדליהו אמיתי.הוצאת ש.שרברק,1963. חלק ב' של הסיפור.
## ספרים נוספים
**The World's Desire,1890* 
*סיפור על מפגש בין היוני אודיסאוס והעברים בעת יציאת מצרים.
* "האחים", 1904
* ילד השנהב", 1916
* *Moon of Israel* *1918* 
* הירח של ישראל.
* תקציר: סיפור על יציאת מצרים.גם הוסרט.
* "כאשר העולם הזדעזע", 1919
* *Wisdom's Daughter* 
* "בת החכמה" 1923
* תקציר: סיפור חייה המוקדמים של עיישה הגיבורה של "היא", כולל ביקור בירושלים ובבית המקדש במאה הרביעית לפני הספירה.

## לקריאה נוספת
* "עולם צעיר - אנציקלופדיה לספרות ילדים", אוריאל אופק, הוצאת מסדה, 1970

## קישורים חיצוניים

* ספריו של הנרי ריידר הגרד בפרויקט גוטנברג 
* 
* 
* 
* 
* 

## הערות שוליים

קטגוריה:סופרים בריטים
קטגוריה:סופרי ילדים ונוער בריטים
קטגוריה:ממשילי משלים
קטגוריה:אבירים מפקדים במסדר האימפריה הבריטית
קטגוריה:אבירים בריטים
קטגוריה:מונצחים בשלט כחול של ארגון המורשת האנגלית
קטגוריה:בריטים שנולדו ב-1856
קטגוריה:בריטים שנפטרו ב-1925